Sõitsin bussiga täna tööle -nagu kõik vaesed inimesed teevad. Paha asi oli see, et jõe juures tuli peale noormees kahe tütarlapsega, kes hakkas esitama mingeid inglise keelseid laule ja sinna juurde sellist hästi peent juttu rääkima, kuidas ta  tahab ikka kahte takti minna ja superstaari valimistele ja mida kõike muud ta veel teab. Poisile meeldis silmnähtavalt oma häält kuulata ja inglise keeles rääkida.  Vaatasin ise paaniliselt aknast välja ja hoidsin rusikas kätt taskus -nagu ikka.  Mulle muusika ei meeldi, eriti kui seda mulle pähe määritakse. Mina pole kellegil palunud endale laulda. Ega ma ise kah ei lähe ju suvalistele inimestele oma tööst rääkima, et lahe välja paista. Milleks seda muusikat siis meile koguaeg näkku topitakse?!  Mina seda ei soovi. Kui inimesele meeldib laulda siis laulgu kuskil omaette, et teised ei peaks kuulama. Või küsigu enne luba.